《和秋柳》
明代·徐夜

摇落江天倍黯然，隋堤鸦噪夕阳边。
谁家楼角当霜杵，几处关程送晚蝉？
为计使人西去日，不堪流涕北征年。
孤生蕉萃应相似，怕见残枝带暮烟。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。